Document ID: /roh_data/filtered/fineweb-2-filterrobots_roh.jsonl.gz/73923

Communicaziuns Schluein
Creisma 2021
Da Tschuncheismas, ils 23 da matg, han 8 giuvenils da nossa retschiert il sogn sacrament dalla Creisma. Muort las restricziuns (lu 50 persunas en baselgia) ha la fiasta giu liug silla plazza da ballapei a Crap Gries. Era sche la temperatura era onz bassa, eislei stau ina dign e biala fiasta. Ils resuns da vart dals geniturs e parents ein stai positivs.
Nus engraziein all’Uniun Sportiva Schluein/Glion che ha mess a disposiziun l’entira infrastructura a nus.
Survetsch divin duront la stad
Il fenadur tochen miez uost reducin nus ils survetschs divins. Ils davos onns ei semussau che la participiziun ei onz pintga. Duront l’jamna ei negina messa e las dumengias ei differentas gadas il survetsch divin ella pleiv vischinonta.